छठीं मान्यता के अनुसार भगवान श्रीकृष्ण ने अपनी लीला का संवरण कर इसी दिन गोलोक गमन किया था। सातवीं मान्यता के अनुसार जब प्रथम बार श्रीकृष्ण ग्वाल-बाल के साथ वन में गाय चराने गए थे तब उनके लौटने पर गोकुलवासियों ने दीपमालाएं सजाकर उनका स्वागत किया था। आठवीं मान्यता के अनुसार महाराजा पृथु ने इस दिन पृथ्वी का दोहन किया था जिससे भारतवर्ष धन-धान्य से परिपूर्ण हुआ था। फलस्वरूप इस दिन प्रजाजनों ने प्रसन्नता में दीपोत्सव किया था। नवीं मान्यता के अनुसार सम्राट अशोक ने विश्व विजय अभियान इसी दिन शुरू किया था। इस खुशी में प्रजाजनों ने दीपोत्सव का आयोजन किया था। दसवीं मान्यता के अनुसार इस दिन सम्राट विक्रमादित्य के राज्याभिषेक और उनके विजय के उपलक्ष्य में प्रजाजनों ने दीपदान किया था। ग्यारहवीं मान्यता के अनुसार गौतम बुद्ध जब 17 वर्ष के बाद कपिलवस्तु लौटे तब उनके स्वागत में अनुयायियों ने दीपों से नगर को सजा दिया था। इसी दिन गौतम बुद्ध ने अप्प दीपो भव की शिक्षा दी थी। बारहवीं मान्यता के अनुसार जैनधर्म के 24वें तीर्थंकर महावीर स्वामी ने इसी दिन निर्वाण को प्राप्त किया था। बारहवीं मान्यता के अनुसार जैन धर्म के 24वें तीर्थंकर महावीर स्वामी ने इसी दिन निर्वाण को प्राप्त किया था। इसलिए महावीर निर्वाण सम्वत कार्तिक शुक्ल प्रतिपदा से प्रारंभ होता है। प्राचीन जैन ग्रंथ ‘कल्प सूत्र’ में लिखा है कि महावीर स्वामी के निर्वाण से अन्तर्ज्योत्बिुझ गई, उसकी क्षतिपूर्ति के लिए लोगों ने दीपदान किया था और वह परंपरा का स्वरूप धारण कर लिया। तेरहवीं मान्यता के अनुसार राक्षसों का वध करने के लिए इसी दिन देवी ने महाकाली का रूप धारण किया था और शिवजी की छाती पर पैर पड़ने से वह शांत स्वरूप धारण कर लीं। उसी शांत रूप को महालंक्ष्मी मानकर पूजा-अर्चना शुरू हुई। चौदहवीं मान्यता के अनुसार धर्मराज युधिष्ठिर ने इसी दिन राजसूय यज्ञ प्रारंभ किया था और इस दिन रात्रि में दीपमालिकाएं जलाई गई थीं और हर्ष प्रगट किया गया था। सोलहवीं मान्यता के अनुसार स्वामी रामकृष्ण परमहंस को इसी दिन मां काली ने दर्शन दिया था। इसलिए इस दिन बंगाल में काली की पूजा भी होती है।